b'\n_START_ARTICLE_\nMadonna\n_START_SECTION_\n\xc5\xbdivljenjepis\n_START_PARAGRAPH_\nMadonna Louise Veronica Ciccone se je rodila 16. avgusta 1958 v Bay Cityu, Michigan. Njen o\xc4\x8de Silvio-Anthony Ciccone je Ameri\xc4\x8dan italijanskega porekla, mama Madonna-Louise Fortin pa je bila Kanad\xc4\x8danka francoskega rodu. Mnogi mislijo, da je Madonna umetni\xc5\xa1ko ime,a je svoje ime dobila po materi. Da se razlikuje od matere so ji z 8 leti  pri obhajilu dodali ime Veronica._NEWLINE_Ko je bila stara pet let je njena mati umrla za rakom. Madonnina materino smrt je zelo te\xc5\xbeko prenesla, posledi\xc4\x8dno je to imelo velik vpliv na njen razvoj. Kmalu se je njen o\xc4\x8de poro\xc4\x8dil s hi\xc5\xa1no pomo\xc4\x8dnico Joan Gustafson, ki jo Madonna ni nikdar sprejela._NEWLINE_Ko je bila stara dvanajst, se je vpisala v ve\xc4\x8d katoli\xc5\xa1kih visokih \xc5\xa1ol (St Andrew, St. Fredericks, Montmartre). Tam se je nau\xc4\x8dila jazza, plesa, baleta in vadila je gimnastiko. Nato je pri 17-ih letih od\xc5\xa1la v  New York, kjer se je \xc5\xbeelela uveljaviti v sodobnem plesu. Po nastopanju kot \xc4\x8dlanica pop glasbenih skupin Breakfast Club in Emmy je leta 1983 izdala svoj po sebi imenovan prvi album in nato v 1980. letih posnela tri zaporedne studijske albume, ki so se vsi povzpeli na prvo mesto lestvice Billboard 200._NEWLINE_Madonnina v svojem delu raziskuje religiozno simboliko in spolne teme, zaradi \xc4\x8desar je bila v poznih 1980. letih dele\xc5\xbena tudi obilne graje Vatikana. Leta 1992 je ustanovila podjetje za zabavno industrijo Maverick, v okviru katerega je izdala knjigo fotografij (Seks). Izdala je tudi studijski album (Erotica) in nastopila v filmu z eroti\xc4\x8dnimi temami (Obremenilni dokaz). Tovrstno pojavljanje v javnosti ji je prineslo negativno publiciteto ter upad komercialne prodaje v 1990. letih. Ponovni uspeh ji je leta 1998 prinesla izdaja albuma Ray of Light, ta je bil dele\xc5\xbeen tudi priznanja kritikov. Nato je posnela \xc5\xa1e \xc5\xa1tiri odli\xc4\x8dno sprejete studijske albume._NEWLINE_Madonna je nastopila tudi v 22 filmih. \xc4\x8ceprav jih je tako po kriti\xc4\x8dni kot komercialni plati precej propadlo, je za vlogo v filmu Evita leta 1996 prejela zlati globus. Po lo\xc4\x8ditvi od igralca Seana Penna je Madonna zanosila s svojim osebni trenerjem Carlosom Leonom, rodila h\xc4\x8di in se nato poro\xc4\x8dila s filmskim re\xc5\xbeiserjem Guyjem Ritchiejem. Z Richiejem imata sina, leta 2008 pa sta posvojila tudi Malavijca Davida Bando, pri \xc4\x8demer so se v medijih pojavile obto\xc5\xbebe, da sta kr\xc5\xa1ila malavijski zakon o posvojitvi._NEWLINE_Nekatera ob\xc4\x8dila so Madonno poimenovala \xc2\xbbena od najve\xc4\x8djih pop ustvarjalcev vseh \xc4\x8dasov\xc2\xab\xc2\xa0ter \xc2\xbbkraljica popa\xc2\xab. S 63\xc2\xa0milijoni certificiranih albumov je Madonna po podatkih Zveze ameri\xc5\xa1ke fonografske industrije najbolje prodajana rockovska ustvarjalka dvajsetega stoletja in druga najbolje prodajana umetnica v Zdru\xc5\xbeenih dr\xc5\xbeavah Amerike. Guinnessova knjiga rekordov jo navaja kot najuspe\xc5\xa1nej\xc5\xa1o glasbeno umetnico vseh \xc4\x8dasov (prodanih \xc4\x8dez 200\xc2\xa0milijonov posnetkov) in najbogatej\xc5\xa1o pevko, katere premo\xc5\xbeenje presega vrednost 400\xc2\xa0milijonov ameri\xc5\xa1kih dolarjev. 10. marca 2008 so jo predstavili tudi v muzeju Rock and Roll Hall of Fame.'